b'\n_START_ARTICLE_\nThortveititt\n_START_PARAGRAPH_\nThortveititt er et mineral best\xc3\xa5ende av scandium yttrium silikat (Sc,Y)\xe2\x82\x82Si\xe2\x82\x82O\xe2\x82\x87, og er den viktigste kilden til grunnstoffet scandium._NEWLINE_Thortveititt forekommer som pegmatittmineral i bergarten granitt og er gr\xc3\xa5-gr\xc3\xb8nt, svart eller gr\xc3\xa5tt i farge. Thortveititt ble f\xc3\xb8rste gang funnet i 1903 i en gruve p\xc3\xa5 Knipan i Iveland kommune, Aust-Agder. Mineralet fikk sitt navn i 1911 av Jakob Schetelig ved Universitetet i Oslo etter den norske ingeni\xc3\xb8ren Olaus Thortveit (1872 \xe2\x80\x93 1917) som sendte inn thortveititt-pr\xc3\xb8ver for analyse.\n_START_SECTION_\nEtterspurt mineral\n_START_PARAGRAPH_\nP\xc3\xa5 1950-tallet var det stor ettersp\xc3\xb8rsel etter sjeldne mineraler i forbindelse med atom- og romforskning. Et av mineralene som v\xc3\xa6rt etterspurt var thortveititt. Dette f\xc3\xb8rte til at mineralet i en periode var verdens dyreste mineral. Tre ganger dyrere enn gull.\n_START_SECTION_\nFrimerke\n_START_PARAGRAPH_\nH\xc3\xb8sten 2005 ga Posten Norge ut et frimerke med bilde av thortveititt i anledning 100-\xc3\xa5rsjubileet til Norsk Geologisk Forening.'